Iz HSP-a Ante Starčević najavili su kako će, ukoliko kao dio domoljubne koalicije dođu na vlast, jedna od prvih mjera koje će provesti biti osnivanje Hrvatskoga stambenog fonda.

Bit će to, kažu, važan korak u borbi protiv demokratske katastrofe i rastuće prijetnje da Hrvati u skoroj budućnosti postanu manjina u svojoj zemlji. U stranci ističu kako je od dolaska Kukuriku koalicije na vlast već izgubljeno gotovo 100 tisuća radnih mjesta te kako se hitno moraju poduzeti mjere koje će mladim ljudima omogućiti rješavanje egzistencijalnih problema, koji ih sprječavaju u zasnivanju obitelji. - Fond će biti jedan od glavnih oslonaca mladim obiteljima koje danas u potrazi za boljim životom napuštaju Hrvatsku – rekao je zamjenik predsjednika HSP AS Rudolf Dvorski.

On dodaje kako bi sve žene s četvero ili više djece trebale primati iznos od 70 posto prosječne plaće, a prava tih žena trebala bi se izjednačiti s pravima zaposlenih u državnoj upravi Iz stranke su najavili i kako im je dugoročan cilj izjednačiti pravo na obrazovanje i pravo na dom, zbog čega planiraju izmijeniti ovršni zakon u smislu da se jedina nekretnina koja služi za stanovanje ne može ovršiti.

>> UN: Hrvatska će 2100. imati 2,6 milijuna stanovnika!

>> Hrvatsku će napustiti do 217 tisuća radnika